| Queiroga maior |
| --- |
| *Daboecia cantabrica* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Ericales |
| Familia: | Ericaceae |
| Subfamilia: | Ericoideae |
| Tribo: | Ericeae |
| Xénero: | *Daboecia* |
| Especie: | *D. cantabrica* |

 |
| Nome binomial |
| '**Daboecia cantabrica'**(Huds.) K.Koch |

A **queiroga maior** (***Daboecia cantabrica***) é unha especie da familia das Ericáceas común nos montes galegos. Recibe outros nomes comúns que comparte coas outras especies dos xéneros *Erica* e *Calluna*, coma queiroa, uz ou urce.

Queiroga maior no seu hábitat

Descrición
----------

Gamallo de até 50 cm con talos inclinados, incluso deitados; pólas ergueitas, vilosas e glandulares nos extremos.
Follas alternas, perennes, pequenas (1 cm), enteiras, coriáceas, ovaladas ou lanceoladas, abrancazadas polo envés.
Flores reunidas en acios terminais frouxos e alongados, purpúreas ou violáceas e pendurantes. Corola globoso-alongada, con lóbulos curtos e revirados. Conta con oito estames. Ao frutificaren perden a corola. O froito é unha cápsula.

Hábitat
-------

Uceiras e toxeiras,frecuentemente en terreos rochosos, mesturado con queiroas e especies coma *Erica cinerea* e *Ulex gallii*. Medra en solos acedos sobre cuarcitas, micas e xistos, evitando turbas; entre o nivel do mar e os 580 m.

Distribución
------------

Esténdese pola Europa atlántica, sendo abundante no oeste de Irlanda, naturalizándose nalgunhas zonas da Gran Bretaña.
É abundante no norte da Península Ibérica, especialmente en Asturias, Cantabria, Castela e León e País Vasco.
A daboecia é común nos bosques e prados de Galiza.

Taxonomía
---------

*Daboecia cantabrica* foi descrita por (Huds.) K.Koch e publicado en *Dendrologie* 2(1): 132. 1872.

Citoloxía
Número de cromosomas de *Daboecia cantabrica* (Fam. Ericaceae) e táxones infraespecíficos: 2n=24

Sinonimia
* *Andromeda daboecia* L.
* *Andromeda montana* Salisb.
* *Boretta cantabrica* (K.Koch) Kuntze
* *Boretta daboecia* (L.) Baill.
* *Daboecia daboecia* (L.) Dörfl.
* *Daboecia polifolia* D.Don
* *Daboecia polifolia var. alba* Sweet
* *Erica cantabrica* Collinson
* *Erica dabici* Crantz
* *Erica daboecii* L.
* *Menziesia daboeci* DC.
* *Menziesia minor* Hoffmanns.
* *Menziesia polifolia* Juss.
* *Vaccinium cantabricum* Huds.

Nome común
----------

En galego recibe outros nomes comúns que comparte coas outras especies dos xéneros *Erica* e *Calluna*, coma queiroa, uz ou urce. En lingua castelá chámanlle *brezo vizcaíno* ou *brezo de san Dabeoz*; en lingua inglesa recibe o nome de *irish heath* ou *saint Dabeoc's heath*.

Notas
-----

1. ↑  Nome vulgar galego preferido en *Termos esenciais de botánica*. Santiago de Compostela, Universidade, 2004; e *Vocabulario de ciencias naturais*. Santiago de Compostela, Xunta de Galicia, 1991
2. ↑  Ángel Penas et alii (1991): *Plantas Silvestres de Castilla y León*. Valladolid, Ámbito. ISBN 84-86770-40-8
3. 1 2
4. ↑  "*Queiroga maior*". *Tropicos.org. Missouri Botanical Garden*. Consultado o 4 de xaneiro de 2013.
5. ↑  Números cromosómicos para la flora española. 815-830. Números 819-830 López Pacheco, M.J. & al. (2004) Lagascalia 24: 177-182
6. ↑  *Queiroga maior* en PlantList
7. ↑  En Buscatermos da Universidade de Santiago de Compostela -

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Queiroga maior*** |

|  |  |
| --- | --- |
|  | Wikispecies posúe unha páxina sobre:  ***Queiroga maior*** |

|  |  |
| --- | --- |
| Identificadores taxonómicos | 
* APNI: 239336
* BioLib: 163402
* EPPO: DABCA
* EUNIS: 169536
* GBIF: 7327958
* iNaturalist: 371651
* IPNI: 327714-1
* ISC: 113780
* NBN: NHMSYS0000457863
* NCBI: 13479
* PlantList: kew-2755020
* POWO: ID
* Soortenregister: 179372
* TAXREF: 94195
* Tela Botanica: 21098
* Tropicos: 12303099

 |